Държавен вестник, бр. 102, 2025 г., стр. 206

СТР.  206	
Д Ъ Р Ж А В Е Н  В Е С Т Н И К 	
БРОЙ  102
(2) Подава се заявлението по чл. 4, ал. 1, 
в което се посочват данните по чл. 4, ал. 2 
относно променените обстоятелства.
(3) Когато промяната се състои във включ­
ване на нови арбитри в списъка на арбитражна 
институция, за тях се попълват данните по 
чл. 4, ал. 2, т. 4 и се представят документите 
по чл. 4, ал. 3.
(4) При изменение в правилника или тари­
фата на арбитражна институция изменените 
актове, заверени за вярност, се прилагат в 
цялост, заедно с решение за тяхното приемане.
(5) Към заявлението се прилагат докумен­
тите по чл. 4, ал. 7.
Чл. 8. (1) При допусната от заявителя грешка 
в предходно заявление се подава заявлението 
по чл. 4, ал. 1, като се посочват само данните 
по чл. 4, ал. 2, които се коригират.
(2) Към заявлението се прилагат докумен­
тите по чл. 4, ал. 7.
(3) Ако грешката е допусната от служител 
на Министерството на правосъдието, тя се 
поправя служебно.
Чл. 9. (1) Чрез заявление за подаване на 
документи относно вписана арбитражна 
институция или вписано производство се 
представят допълнителни документи, които 
законът изисква, без да са необходими за 
регистрацията.
(2) Заявлението съдържа данни за подате­
ля по чл. 4, ал. 2, т. 1 и поле за пояснителен 
свободен текст. Към него се прилагат съот­
ветните документи.
(3) По реда на този член в Регистъра се 
прилагат постановеното арбитражно решение 
в производствата по чл. 2, ал. 1, т. 2 и 3, както 
и отговорът на исковата молба и съобщението 
за предстоящо открито арбитражно заседа­
ние, ако не са могли да бъдат представени 
при подаване на първоначалното искане за 
вписване на производството по чл. 6.
(4) Във всички случаи по този член към 
заявлението се прилагат декларация по 
чл. 4, ал. 7, съответно по чл. 6, ал. 5, т. 2, и 
пълномощно, ако заявлението се подава от 
пълномощник. Държавна такса не се дължи.
Раздел IV
Заявление за заличаване на арбитраж
Чл. 10. (1) Арбитражна институция се 
заличава при настъпване на някое от осно­
ванията, посочени в чл. 6д, ал. 1 от Закона 
за арбитража.
(2) Заличаването по искане на юридичес­
кото лице, към което е създадена арбитраж­
ната институция, се извършва въз основа на 
заявление от представляващия юридическото 
лице. Заявлението може да бъде подадено и 
от пълномощник с изрично пълномощно с 
нотариално удостоверяване на подписа на 
упълномощителя.
(3) Заявлението за заличаване съдържа 
данните по чл. 4, ал. 2, т. 1 на законния пред­
ставител, съответно пълномощника, данни за 
арбитражната институция, чието заличаване 
се иска, и на юридическото лице, към което 
е учредена, и изрично искане за заличаване. 
Посочване на причините за искането не е 
задължително.
(4) Към заявлението се прилагат докумен­
тите по чл. 4, ал. 7.
Чл. 11. (1) При прекратяване на юридическо­
то лице, към което е създадена арбитражната 
институция, заличаването се извършва слу­
жебно или по искане на заинтересовано лице.
(2) При осъществяване на предпоставки­
те по чл. 52, ал. 6 от Закона за арбитража 
служебното заличаване се извършва след 
влизане в сила на решението на министъра 
на правосъдието.
Г л а в а  т р е т а
РАЗГЛЕЖДАНЕ И ПРОИЗНАСЯНЕ ПО 
ЗАЯВЛЕНИЕТО
Чл. 12. (1) Служителите на Министерството 
на правосъдието, на които това е възложено 
съгласно чл. 3, разглеждат подадените заяв­
ления по реда на постъпването им.
(2) Въз основа на представените документи 
и с помощта на достъпните информационни 
системи служителят проверява:
1. пълнотата на подадените в заявлението 
данни и на приложените към него документи;
2. истинността на данните относно юриди­
ческото лице, към което се създава арбитражна 
институция, както и относно чуждестранната 
арбитражна институция;
3. представителната власт на подателя 
(когато е представител на юридическо лице 
или пълномощник);
4. дали са спазени изискванията на Закона 
за арбитража относно арбитражната инсти­
туция, чието вписване в Регистъра е заявено;
5. дали са спазени изискванията на Закона 
за арбитража относно арбитрите, посочени 
в списъка на арбитражната институция, 
както и такива извън списъка, назначени за 
конкретно дело;
6. дали са спазени изискванията на Закона 
за арбитража относно арбитрите при арбит­
раж, образуван за решаване на определен 
търговски спор;
7. съответствието на представените правила 
за устройството и организацията на арбит­
ражната дейност със Закона за арбитража;
8. други изисквания на закона.
(3) При констатирани недостатъци или 
пропуски в заявлението до изтичане на срока 
за произнасяне по чл. 6г, ал. 1 от Закона за 
арбитража на заявителя се изпраща съоб­
щение, в което се посочват констатираните 
недостатъци с указание да бъдат отстранени 
в 7-дневен срок от получаване на съобще­
нието. Указанията се оповестяват в секция